
Z A P I S N I K

s 22. sjednice Vijeća Gradske četvrti Sesvete, održane 20. ožujka 2023 ., s početkom u 18,00 sati u Gradskoj četvrti Sesvete – Plava dvorana, Trg Dragutina Domjanića 6, Sesvete.

Nazočni članovi Vijeća Gradske četvrti Sesvete:

Vinko Batinić, Marko Brkić, Petar Bajan, Željko Blažinović, Nives Curić, Ivan Dokša, Damir Grgić, Željko Grbavac, Stjepan Kezerić, Ivan Krivačić, Matija Kralj, Magdalena Kozarić Špoljarić, Vedran Ledinščić, Vladimir Marić, Ivana Vladimira Petric, Damir Pigac, Katarina Petrović 

Nenazočni članovi Vijeća Gradske četvrti Sesvete: 
Zorica Gregurić i Mihaela Husić
Nazočni radno, gosti i predstavnici tiska:
- Stjepan Horvat - zastupnik u Gradskoj skupštini
- Tanja Zurovac - građanka
- Ante Tolić- potpredsjednik Vijeća Mjesnog odbor Sesvetski Kraljevec
- Zlatko Mikuljan – predsjednik Vijeća Mjesnog odbora Luka 
- Borko Samec - glavni i odgovorni urednik portala Sesvete Danas
- Stipe Jurić, Nives Polojac - Gradski ured za mjesnu samoupravu, civilnu zaštitu i sigurnost,    Područni odsjek Sesvete

Sjednicu Vijeća Gradske četvrti Sesvete otvara Stjepan Kezerić, predsjednik Vijeća, pozdravlja nazočne članove Vijeća Gradske četvrti Sesvete, sve radno nazočne, zahvaljuje na odazivu i konstatira da je prisutno 17 članova Vijeća. Dalje navodi da je članovima Vijeća e-poštom poslan zapisnik s 21. sjednice Vijeća. Upitao je imaju li primjedbi na zapisnik.

Damir Pigac i Magdalena Kozarić Špoljarić imali su primjedbu na zapisnik.
Daljnje rasprave nije bilo, članovi Vijeća glasovali su te je jednoglasno s 17 glasova usvojen zapisnik s prethodne sjednice.
Izvješće o glasanju za zapisnik s 21. sjednice Vijeća, priloženo je uz ovaj Zapisnik i njegov je sastavni dio.

Stjepan Kezerić je u pozivu na sjednicu predložio dnevni red sa deset točaka, kako slijedi:

1. Prijedlog Zaključka o izmjeni Plana komunalnih aktivnosti Gradske četvrti Sesvete u 2023.
2. Prijedlog zaključka za raspisivanje arhitektonskog natječaja za SRC Luka
3. Prijedlog zaključka o razrješenju i imenovanju člana Stožera civilne zaštite Gradske četvrti Sesvete
4. Prijedlog zaključka na zahtjev Matija Podravca za dostavu pitke vode cisternom – davanje mišljenja
5. Prijedlog zaključka o mogućnosti raspolaganja dijelovima k.č.br. 3830 i k.č.br. 3831, obje k.o. Resnik nakon usklađenja prijedloga za formiranje buduće građevinske čestice – davanje mišljenja
6. Prijedlog zaključka za zakup neizgrađenog građevinskog zemljišta oznake dio k.č.br. 1842 k.o. Sesvete Novo – davanje mišljenja
7. Prijedlog zaključka o mogućnosti raspolaganja k.č.br. 2224/1 k.o. Sesvete novo – davanje mišljenja
8. Prijedlog zaključka o raspolaganju dijelovima k.č.br. 3670/1, 3671, 3673 sve k.o.  Sesvete novo i k.č.br. 3678/2 k.o. Sesvete novo – davanje mišljenja
9. Prijedlog zaključka o mogućnosti raspolaganja dijelom k.č.br. 251. k.o. Sesvete – davanja mišljenja
10. Razno

Nadalje Stjepan Kezerić predlaže, uz obrazloženje za svaku točku zasebno, da se dnevni red dopuni točkama, kako slijedi:

 2. Prijedlog zaključka za pokretanje postupka projektiranja vanjskih terena na SRC Luka 
 9. Prijedlog zaključka o Prijedlogu Odluke o izradi izmjena i dopuna Generalnog urbanističkog plana Sesveta – davanje mišljenja

Stjepan Kezerić poziva vijećnike da glasaju o tome da li prihvaćaju dopunu dnevnog reda. 
Prijedloga i primjedbi na predloženu dopunu dnevnog red nije bilo, te je Vijeće Gradske četvrti Sesvete s 17 glasova „za“ jednoglasno izglasalo predloženo. 
Izvješće o glasanju za dopunu dnevnog reda priloženo je uz ovaj Zapisnik i njegov je sastavni dio.
DNEVNI RED :

1. Prijedlog Zaključka o izmjeni Plana komunalnih aktivnosti Gradske četvrti Sesvete u 2023.
2. Prijedlog zaključka za pokretanje postupka projektiranja vanjskih terena na SRC Luka
3. Prijedlog zaključka o razrješenju i imenovanju člana Stožera civilne zaštite Gradske četvrti Sesvete
4. Prijedlog zaključka na zahtjev Matija Podravca za dostavu pitke vode cisternom – davanje mišljenja
5. Prijedlog zaključka o mogućnosti raspolaganja dijelovima k.č.br. 3830 i k.č.br. 3831, obje k.o. Resnik nakon usklađenja prijedloga za formiranje buduće građevinske čestice – davanje mišljenja
6. Prijedlog zaključka za zakup neizgrađenog građevinskog zemljišta oznake dio k.č.br. 1842 k.o. Sesvete Novo – davanje mišljenja
7. Prijedlog zaključka o mogućnosti raspolaganja k.č.br. 2224/1 k.o. Sesvete novo – davanje mišljenja
8. Prijedlog zaključka o raspolaganju dijelovima k.č.br. 3670/1, 3671, 3673 sve k.o.  Sesvete novo i k.č.br. 3678/2 k.o. Sesvete novo – davanje mišljenja
9. Prijedlog zaključka o Prijedlogu Odluke o izradi izmjena i dopuna Generalnog urbanističkog plana Sesveta – davanje mišljenja
10. Prijedlog zaključka o mogućnosti raspolaganja dijelom k.č.br. 251. k.o. Sesvete – davanja mišljenja
11. Razno

Stjepan Kezerić poziva vijećnike da glasaju o tome da li prihvaćaju takav dnevni red u cijelosti. 
Članovi Vijeća glasovali su te je jednoglasno s 17 glasova izglasalo.
Izvješće o glasanju za dnevni red priloženo je uz ovaj Zapisnik i njegov je sastavni dio.

/ Prelazi se na rad po dnevnom redu /

Ad 1) Prijedlog Zaključka o izmjeni Plana komunalnih aktivnosti Gradske četvrti Sesvete u 2023.g. 
	
	Stjepan Kezerić navodi da je svima dostavljen prijedlog zaključka o izmjeni Plana komunalnih aktivnosti Gradske četvrti Sesvete u 2023. Zatim pojašnjava da su u odnosu na poslane materijale usklađeni iznosi s pristiglim troškovnicima te su pojedine akcije izbačene jer su iznosi preveliki nakon pristiglih troškovnika.  
	U konstruktivnoj raspravi oko pojedinih akcija iz Plana komunalnih aktivnosti Gradske četvrti Sesvete u 2023. g. sudjeluju Vinko Batinić, Damir Pigac, Marko Brkić, Matija Kralj i Stjepan Kezerić.
Nakon rasprave, članovi Vijeća su glasovali te je većinom glasova, s 13 glasova „za“ i 4 glasa protiv donijelo.
Izvješće o glasanju za 1. točku dnevnog reda priloženo je uz ovaj Zapisnik i njegov je sastavni dio.

Zaključak
o izmjeni Plana komunalnih aktivnosti Gradske četvrti Sesvete u 2023.

/ Zaključak se prilaže zapisniku sjednice/

Ad 2) Prijedlog Zaključka za pokretanje postupka projektiranja vanjskih terena na SRC Luka

	Stjepan Kezerić poziva član Vijeća Vinka Batinić da obrazloži svoj prijedlog.
	Vinko Batinić predložio je izradu arhitektonskog rješenja uređenja Sportsko  rekreacijskog centra „Luka“ na k.č.br. 850/1 k.o. Sesvete u kojemu je potrebno  planirati da se u skladu sa važećim Generalnim urbanističkim planom Sesveta izradi rješenje koje uključuje prirodne terene površine kompleksa i  predvidi mogućnost izgradnje barem četiri vanjska multifunkcionalna otvorena sportska terena međusobno odvojena s dvostranim tribinama za gledatelje, a u neposrednoj blizini istih dva boćališta, free climbing zona sa zidovima za penjače, teren za odbojku na pijesku i staza za trčanje. Apelira da je potrebno rješenjem predvidjeti i ostavi prostor dovoljan za izgradnju multifunkcionalne dvorane u budućnosti.
	U konstruktivnoj raspravi sudjeluju Vedran Ledinščić, Željko Grbavac, Marko Brkić, Nives Curić, Magdalena Kozarić Špoljarić, Matija Kralj, Vladimir Marić, Ivana Vladimira Petric, Damir Grgić, Katarina Petrović, Petar Bajan i Stjepan Kezerić. Prijedlozi su bili da se na navedenom području izgradi nekoliko vanjskih sportskih igrališta i ostavi dovoljan prostor za izgradnju multifunkcionalne dvorane u budućnosti, a drugi prijedlog je da se naprave samo pripadajuća vanjska sportska igrališta bez dvorane. Na kraju rasprave predsjednik je predložio da se na jednoj od narednih sjednica definiraju dva rješenja. 
Nakon rasprave, članovi Vijeća su glasovali o prebacivanju navedene točke na jednu od narednih sjednica Vijeća te je većinom glasova, s 10 glasova „za“, 4 protiv glasa i 3 suzdržana glasa izglasano.
Izvješće o glasanju za 2. točku dnevnog reda priloženo je uz ovaj Zapisnik i njegov je sastavni dio.

/ Marko Brkić odlazi sa sjednice u 19,22/

Ad 3) Prijedlog Zaključka o razrješenju i imenovanju člana Stožera civilne zaštite Gradske četvrti Sesvete  
	
	Stjepan Kezerić navodi da temeljem prijedloga člana Vijeća Željka Blažinovića s prethodne sjednice predlaže razrješenje dužnosti člana Željka Blažinovića. Zatim je zamolio zainteresirane vijećnike da se jave za imenovanje novog člana. Potom je otvorio raspravu.
	Petar Bajan javio se za imenovanje člana Stožera civilne zaštite Gradske četvrti Sesvete.
	Stjepan Kezerić dao je na glasanje razrješenje člana Željka Blažinovića i imenovanje novog člana Stožera civilne zaštite Gradske četvrti Sesvete, Petra Bajana.
	Daljnje rasprave nije bilo, te je Vijeće s 16 glasova „za“ jednoglasno donijelo.
Izvješće o glasanju za 3. točku dnevnog reda priloženo je uz ovaj Zapisnik i njegov je sastavni dio.

Zaključak
 o razrješenju i imenovanju člana Stožera civilne zaštite Gradske četvrti Sesvete 
.
/ Zaključak se prilaže zapisniku sjednice/

Ad 4) Prijedlog Zaključka na zahtjev Matije Podravca za dostavu pitke vode cisternom – davanje mišljenja

Stjepan Kezerić navodi da je razmotren  zahtjev Matije Podravca iz Paruževine, u kojem traži dovoz jedne cisterne od 8 m3 pitke vode mjesečno neophodne za osnovne životne potrebe. Na temelju prethodnog izvida terena od strane Vijeća Mjesnog odbora Paruževina, podnositelju zahtjeva za dovoz neophodne količine pitke vode, Vijeće Mjesnog odbora Paruževina dalo je pozitivno mišljenje o traženom. Potom je otvorio raspravu.
	Daljnje rasprave nije bilo, članovi Vijeća su glasovali te je Vijeće s 16 glasova „za“ jednoglasno donijelo.
	Izvješće o glasanju za 4. točku dnevnog reda priloženo je uz ovaj Zapisnik i njegov je sastavni dio.

Zaključak
  o davanju mišljenja na zahtjev Matije Podravca za dostavu pitke vode cisternom

/ Zaključak se prilaže zapisniku sjednice/

Ad 5) Prijedlog Zaključka o mogućnosti raspolaganjem dijelovima k.č.br. 3830 i k.č.br. 3831, obje k.o. Resnik nakon usklađenja prijedloga za formiranje buduće građevinske čestice– davanje mišljenja

	Stjepan Kezerić navodi da je Vijeće Gradske četvrti Sesvete zaprimilo molbu za očitovanje o mogućnosti raspolaganjem dijelovima k.č.br. 3830 i k.č.br. 3831, obje k.o. Resnik. Potom navodi da je Vijeće Mjesnog odbora Jelkovec dalo pozitivno mišljenje. Zatim je otvorio raspravu.
	U raspravi sudjeluju Magdalena Kozarić Špoljarić i Stipe Jurić. 
	Nakon rasprave, članovi Vijeća su glasovali te je Vijeće s 16 glasova „za“ jednoglasno donijelo.
Izvješće o glasanju za 5. točku dnevnog reda priloženo je uz ovaj Zapisnik i njegov je sastavni dio.


Zaključak
o davanju mišljenja o raspolaganju dijelovima k.č.br. 3830 i k.č.br. 3831, obje k.o. Resnik nakon usklađenja prijedloga za formiranje buduće građevinske čestice

/ Zaključak se prilaže zapisniku sjednice/

Ad 6) Prijedlog Zaključka za zakup neizgrađenog građevinskog zemljišta oznake dio k.č.br. 1842 k.o. Sesvete novo – davanje mišljenja

	Stjepan Kezerić navodi da je Vijeće Gradske četvrti Sesvete zaprimilo molbu za očitovanje o zakupu neizgrađenog građevinskog zemljišta oznake dio k.č.br. 1842 k.o. Sesvete novo. Potom navodi da je Vijeće Mjesnog odbora Centar dalo pozitivno mišljenje. Zatim je otvorio raspravu. 
	U raspravi sudjeluju Željko Grbavac, Nives Curić, Stjepan Kezerić i Stipe Jurić.

/ Željko Blažinović odlazi sa sjednice u 19,44/
	
	Nakon rasprave, članovi Vijeća su glasovali te je Vijeće s 15 glasova „za“ jednoglasno donijelo.
	Izvješće o glasanju za 6. točku dnevnog reda priloženo je uz ovaj Zapisnik i njegov je sastavni dio. 

Zaključak
o davanju mišljenja za zakup neizgrađenog građevinskog zemljišta oznake dio k.č.br. 1842 k.o. Sesvete novo

/ Zaključak se prilaže zapisniku sjednice/

Ad 7) Prijedlog Zaključka o raspolaganju zemljištem oznake k.č.br. 2224/1 k.o. Sesvete novo – davanje mišljenja

	Stjepan Kezerić navodi da je Vijeće Gradske četvrti Sesvete zaprimilo molbu za očitovanje o raspolaganju zemljištem oznake k.č.br. 2224/1 k.o. Sesvete novo. Potom navodi da je Vijeće Mjesnog odbora Novo Brestje dalo pozitivno mišljenje. Zatim je otvorio raspravu.
	Daljnje rasprave nije bilo, članovi Vijeća su glasovali te je Vijeće s 15 glasova „za“ jednoglasno donijelo.
Izvješće o glasanju za 7. točku dnevnog reda priloženo je uz ovaj Zapisnik i njegov je sastavni dio.
Zaključak
o davanju mišljenja o raspolaganju zemljištem oznake k.č.br. 2224/1 k.o. Sesvete novo

/ Zaključak se prilaže zapisniku sjednice/
	 



Ad 8) Prijedlog Zaključka o raspolaganju dijelovima k.č.br. 3670/1, k.č.br. 3671, k.č.br. 3673 i k.č.br. 3678/2 sve k.o. Sesvete novo
	
	Stjepan Kezerić navodi da je Vijeće Gradske četvrti Sesvete zaprimilo molbu za očitovanje o raspolaganju dijelovima k.č.br. 3670/1, k.č.br. 3671, k.č.br. 3673 i k.č.br. 3678/2 sve k.o. Sesvete novo. Potom navodi da je Vijeće Mjesnog odbora Jelkovec dalo pozitivno mišljenje. Zatim je otvorio raspravu.
	Daljnje rasprave nije bilo, članovi Vijeća su glasovali te je Vijeće s 15 glasova „za“ jednoglasno donijelo.
	Izvješće o glasanju za 8. točku dnevnog reda priloženo je uz ovaj Zapisnik i njegov je sastavni dio.

Zaključak
o davanju mišljenja o raspolaganju dijelovima k.č.br. 3670/1, k.č.br. 3671, k.č.br. 3673 i k.č.br. 3678/2 sve k.o. Sesvete novo

/ Zaključak se prilaže zapisniku sjednice/

Ad 9) Prijedlog zaključka o Prijedlogu Odluke o izradi izmjena i dopuna Generalnog urbanističkog plana Sesveta – davanje mišljenja
	
	Stjepan Kezerić navodi da je prijedlog pristigao neposredno prije sjednice te je zamolio Stipu Jurića da pročita prijedlog. 
	Stipe Jurić čita dijelove Prijedloga Odluke o izradi i izmjena dopune Generalnog urbanističkog plana Sesveta.
	Stjepan Kezerić otvorio je raspravu.
	U raspravi sudjeluju Vladimir Marić, Stjepan Kezerić, Željko Grbavac i Ivana Vladimira Petric.
	Nakon rasprave, članovi Vijeća su glasovali te je Vijeće s 9 glasova „za“ i 6 suzdržana glasa donijelo.
Izvješće o glasanju za 9. točku dnevnog reda priloženo je uz ovaj Zapisnik i njegov je sastavni dio.

Zaključak
o Prijedlogu Odluke o izradi izmjena i dopuna Generalnog urbanističkog plana Sesveta

/ Zaključak se prilaže zapisniku sjednice /

/ Petar Bajan odlazi sa sjednice u 19,49/

Ad 10) Prijedlog zaključka o mogućnosti raspolaganjem dijelom k.č.br. 251 k.o. Sesvete – davanje mišljenja

	Stjepan Kezerić predlaže da se davanje mišljenja o ovoj točki odgodi za narednu sjednicu jer nadležno Vijeće Mjesnog odbora Staro Brestje nije dostavilo očitovanje. Potom je otvorio raspravu.
Daljnje rasprave nije bilo, članovi Vijeća su glasovali o prebacivanju navedene točke na narednu sjednicu Vijeća te je Vijeće s 14 glasova „za“ jednoglasno izglasalo.
Izvješće o glasanju za 10. točku dnevnog reda priloženo je uz ovaj Zapisnik i njegov je sastavni dio.

 11) Razno

Stjepan Kezerić otvorio je raspravu.
Ivana Vladimira Petric navodi kako je dobila zamolbu od Srednje škole Sesvete u kojoj se predlaže poziv učenika na sjednicu Vijeća Gradske četvrti Sesvete kako bi se učenici upoznali sa radom Vijeća Gradske četvrti Sesvete i kako bi učenici mogli prezentirati anketu koju su proveli. 
Stjepan Kezerić predlaže da se učenici pozovu na početak slijedeće redovne sjednice te će se odvojiti prvih pola sata sjednice za prezentaciju ankete i biti će im omogućeno postaviti pitanja kako bi se bolje upoznali sa radom Vijeća Gradske četvrti Sesvete.  

/ Katarina Petrović odlazi sa sjednice u 20,03/

	Vinko Batinić postavio je upit vezano za uspostavu autobusnog stajališta Kašinska cesta – Ulica Bartola Kašića.
	Stipe Jurić navodi da je dopis poslan. 

/ Matija Kralj odlazi sa sjednice u 20,05/

	Vinko Batinić zatražio je sastanak sa nadležnim gradskim uredom za promet.
	Stjepan Kezerić odgovorio je da će zatražiti sastanak. Potom je predsjednik dao riječ Anti Toliću, potpredsjedniku Vijeća Mjesnog odbora Sesvetski Kraljevec koji je došao u ime investitora.
	Ante Tolić iznio je problem investitora na području Gradske četvrti Sesvete, vezano za gospodarsku zonu koja je uvjetovana izmjenom Generalnog urbanističkog plana Sesveta i Urbanističkog plana uređenja. 
	Stjepan Kezerić zamolio je da dođe u Gradski ured za mjesnu samoupravu, civilnu zaštitu i sigurnost, Područni odsjek Sesvete, kako bi se razmotrila navedena problematika
	Nives Curić zatražila je izvještaj sa održanih sastanaka u gradskim uredima.	
	Željko Grbavac navodi da je na prošloj sjednici podnio izvještaj sa održanog sastanka na kojem je prisustvovao sa Vodoopskrbom i odvodnjom d.o.o.
	Ivan Dokša navodi da je bio na sastanku vezano za provedbu javne nabave te se raspravljalo kako unaprijediti javnu nabavu. Također navodi kako je na sastanku prisustvovao djelatnik Podružnice Zrinjevca te je kazao kako će se gradskim četvrtima ograničiti pet projekata godišnje, ali će se razmotriti povećanje izrade projekata za Gradsku četvrt Sesvete s obzirom na veličinu iste. 
	Vladimir Marić zatražio je da se ponovi dopis vezano za postavu uspornika u Cerskoj ulici, na području Mjesnog odbora Sesvetski Kraljevec.
	Stipe Jurić odgovorio je da se čeka zaključak sa sjednice Vijeća Mjesnog odbora Sesvetski Kraljevec.
	Vladimir Marić moli da se zatraži informacija da li se projektira denivelacija željezničke pruge na Strojarskoj cesti i Ulici Ive Politea, na području Mjesnog odbora Sesvetski Kraljevec, u Sesvetama.
	Željko Grbavac apelira da u odgovoru koji je pristigao nije jasno definirano kada je točan početak izvođenja radova na produžetku Branimirove. Potom navodi da je potrebno napraviti sanitarni čvor na groblju Makovo polje.
	Stjepan Kezerić navodi da će se poslati traženo.
[bookmark: _GoBack]	Željko Grbavac postavio je upit da li se nešto poduzelo po pitanju izgradnje stadiona NK Sesvete. Nadalje moli da se ponovi dopis prema zaključku donesenom na prošloj sjednici. 
	Magdalena Kozarić Špoljarić navodi je potrebno poslati službeni upit. 
	Vinko Batinić predložio je da se ponovno pošalje upit da se precizira koliko je još preostalih čestica gdje je potrebno rješavanje rješavaju imovinsko – pravnih odnosa u koridoru buduće prometnice.
	Stjepan Kezerić odgovorio je da će poslati upit. 
	Nives Curić zamolila je da se riješi problem sanitarnog čvora u Plavoj dvorani. 
	Stjepan Kezerić navodi da će se poslati dopis. 
	

 	Daljnje rasprave nije bilo, te je Vijeće završilo s radom u 20,40.






KLASA: 024-08/23-002/94
URBROJ: 251-13-11-12/004-23-2
Sesvete, 20. ožujka 2023. 				                            Predsjednik Vijeća
Zapisnik sastavila:							Gradske četvrti Sesvete

Nives Polojac								      Stjepan Kezerić


